ZMLUVA O DIELO

Uzatvorená podľa § 536 a nasl. Obchodného zákonníka č. 513/1991 Z.z.

ZMLUVNÉ STRANY

Zhotoviteľ:

Názov firmy:

Sídlo:

Spoločnosť registrovaná:

V zastúpení:

Kontaktná osoba:

IČO:

IČ DPH:

Bankové spojenie:

Č. účtu:

IBAN:

BIC:

Telefón / Fax:

Email:

Internetová adresa:

(ďalej len Zhotoviteľ)

a

Objednávateľ:

Názov firmy: **Dopravný podnik mesta Košice, akciová spoločnosť**

Sídlo: Bardejovská 6, 043 29 Košice

Spoločnosť registrovaná: OS Košice I, oddiel Sa, vložka číslo 559/V

V zastúpení: Ing. Roman Danko, predseda predstavenstva

Ing. Vladimír Padyšák, člen predstavenstva

IČO: 31 701 914

IČ DPH: SK 2020488206

Bankové spojenie: UniCredit Bank Czech Republic and Slovakia, a.s.

Č. účtu: 6610186006/1111

IBAN: SK 3611110000006610186006

BIC/SWIFT: UNCRSKBX

Osoba zodpovedná za plnenie zmluvy: Ing. Zuzana Hronecová

Telefón:

Email: zuzana.hronecova@dpmk.sk

Internetová adresa: www.dpmk.sk

(ďalej len Objednávateľ)

(ďalej spoločne tiež len „Zmluvné strany“ alebo jednotlivo „Zmluvná strana“)

# Článok I.

Preambula

Táto zmluva sa uzatvára na základe vyhodnotenia predložených ponúk v IS JOSEPHINE zo dňa………..2023

Článok II.

Predmet zmluvy

2.1. Zhotoviteľ sa zaväzuje, že v rozsahu a za podmienok dojednaných v tejto zmluve zhotoví (vykoná) pre objednávateľa nasledovné dielo: **Realizácia vonkajšieho systému ochrany pred bleskom na administratívnych budovách A a B.**

2.2. Zhotoviteľ sa zaväzuje zrealizovať a odovzdať vyššie uvedené dielo, a to v rozsahu určenom podľa požiadaviek objednávateľa. Presná špecifikácia predmetu zmluvy bude obsahom

položkového rozpočtu – oceneného výkazu výmeru, ktorý tvorí Prílohu č. 1 tejto zmluvy.

2.3. Zhotoviteľ prehlasuje, že sa oboznámil s rozsahom a povahou diela, že sú mu známe technické, materiálové a časové podmienky na realizáciu diela a zároveň prehlasuje, že zabezpečí zhotovenie diela osobami oprávnenými na vykonávanie činností a to v zmysle

článku VI. tejto zmluvy

2.5. Objednávateľ sa zaväzuje, že zhotovené dielo prevezme a zaplatí za jeho zhotovenie dohodnutú cenu.

Článok III.

Čas a miesto plnenia

3.1. Zhotoviteľ sa zaväzuje, že zhotoví (vykoná) dielo podľa požiadaviek objednávateľa do 45 dní odo dňa nadobudnutia účinnosti tejto zmluvy.

3.2. Miesto realizácie diela: Dopravný podnik mesta Košice, akciová spoločnosť, Bardejovská 6, 043 29 Košice.

Článok IV.

Cena diela

4.1. Cena za zhotovenie predmetu zmluvy bola určená na základe vyhodnotenia Položkového

rozpočtu zo dňa ……….., ktorý tvorí ako Príloha č.1 neoddeliteľnú súčasť tejto zmluvy.

4.2. Cena za predmet zákazky je stanovená ako cena v Eur podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a podľa tejto zmluvy.

4.3. Cena zahŕňa všetky náklady spojené s realizáciou diela. Zhotoviteľ nie je oprávnený jednostranne zvýšiť dohodnutú cenu diela.

4.4. Dohodnutá cena diela je platná v priebehu realizácie celého diela.

Článok V.

Fakturácia

5.1. Zhotoviteľ bude jednorazovo fakturovať objednávateľovi vykonané dodávky materiálu a práce po riadnom ukončení a odovzdaní diela objednávateľovi. Podkladom pre vystavenie faktúry bude súpis skutočne vykonaných prác, ktorý bude potvrdený zhotoviteľom a objednávateľom a bude tvoriť prílohu faktúry.

5.2. Faktúra musí obsahovať všetky náležitosti stanovené platnými právnymi predpismi, inak je objednávateľ oprávnený faktúru v lehote splatnosti vrátiť zhotoviteľovi na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry objednávateľovi.

5.3. Lehota splatnosti faktúry je 30 dní odo dňa jej doručenia objednávateľovi.

5.4. Cena diela sa považuje za uhradenú v deň, kedy bola čiastka odpísaná z účtu objednávateľa.

5.5. Zálohy nebudú poskytované

Článok VI.

Podmienky vykonania diela a zodpovednosť za škodu

6.1. Zhotoviteľ vykoná dielo na vlastné náklady a vlastné nebezpečenstvo, pričom je povinný postupovať v súlade so všeobecne záväznými predpismi SR.

6.2. Stavebné práce musia byť vyhotovené podľa platných STN, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov, zároveň v súlade s vyhláškou č. 508/2009, Z.z., z dôvodu, že sa

jedná o Vyhradené technické zariadenie.

6.3. Nakladanie s odpadmi bude zhotoviteľ povinný realizovať v zmysle príslušných právnych predpisov upravujúcich nakladanie s odpadmi vrátane dokladovania o naložení s odpadom

a dodania vážnych lístkov odpadov s dodaním do 5. dňa každého nasledujúceho mesiaca objednávateľovi na referát Životného prostredia.

6.4. Zhotoviteľ zodpovedá za bezpečnosť a ochranu zdravia vlastných zamestnancov, ktorí sú zhotoviteľom o BOZP pri práci vyškolení a zaväzuje sa dodržiavať nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zároveň je povinný postupovať v súlade so Zákonom č. 124/2006, Z.z. o bezpečnosti a ochrane

zdravia pri práci a o zmene a doplnení niektorých zákonov.

6.5. Zhotoviteľ musí mať v predmete svojej činnosti v Obchodnom registri a Živnostenskom liste "Realizácia stavieb / Uskutočňovanie stavieb", resp. "Elektromontážne práce".

6.6. Zhotoviteľ musí mať oprávnenie v zmysle minimálne §21 vyhlášky 508/2009 Z.z., z dôvodu,

že sa jedná o Vyhradené technické zariadenie.

6.7. Nakoľko bude zhotoviteľ vykonávať montážne práce, ktoré obsahujú zemné a výkopové práce, montážne práce vo výškach s použitím lešenia alebo mobilnej plošiny a prác na strechách budov, je nevyhnutné v dostatočnom predstihu predložiť objednávateľovi harmonogram prác a detailne koordinovať postup prác s objednávateľom.

6.8. Zhotoviteľ v rámci vyhotovenia stavebných prác je povinný vykonať prvú (východiskovú odbornú skúšku a odbornú prehliadku zhotoveného elektrického zariadenia v zmysle STN

331500 a STN 33 2000-6, s bezodkladným odovzdaním správy z OPaOS, passporty použitých

komponentov, osvedčenie o typovej skúške zariadenia – ak boli vydané a úradnú skúšku v zmysle vyhlášky 508/2009 Z.z.

6.9. Objednávateľ je oprávnený kontrolovať vykonávanie diela zhotoviteľom a v prípade ak zistí, že zhotoviteľ nevykonáva dielo v súlade s touto zmluvou, je oprávnený ho na to upozorniť a vyzvať ho na odstránenie vád vzniknutých nesprávnym vykonávaním diela.

6.10. Na realizáciu akýchkoľvek zmien projektového stavu musí dať súhlas objednávateľ po

dohode s projektantom.

Článok VII.

Trvanie zmluvy

7.1. Zmluva sa uzatvára na dobu 45 dní od podpísania Zmluvy. Zmluva zaniká riadnym splnením a uplynutím doby 45 dní od podpísania Zmluvy alebo odstúpením od Zmluvy, alebo výpoveďou.

7.2. Zmluvu môže vypovedať každá zo zmluvných strán bez udania dôvodu. Výpovedná lehota je jeden mesiac. Výpovedná lehota začína plynúť prvým dňom nasledujúceho mesiaca po mesiaci v ktorom bola doručená písomná výpoveď druhej zmluvnej strane.

7.3. Ktorákoľvek zmluvná strana môže túto Zmluvu ukončiť okamžite, písomným odstúpením doručeným druhej zmluvnej strane, z dôvodu závažného porušenia povinností vyplývajúcich z tejto Zmluvy druhou zmluvnou stranou. Odstúpenie je účinné dňom jeho doručenia.

Článok VIII.

Odovzdanie a prevzatie diela

8.1. Po zrealizovaní diela bude dielo protokolárne odovzdané bez vád a nedorobkov zhotoviteľom objednávateľovi spolu s príslušnými dokladmi a dokumentáciou. Protokol o odovzdaní a prevzatí diela bude podpísaný oboma zmluvnými stranami.

8.2. Zmluvné strany uvedú v písomnom protokole všetky dôležité skutočnosti, ktoré nastali počas preberacieho konania a uvedú v ňom prípadné nedostatky diela, vrátane lehôt na ich odstránenie.

Článok IX.

Zmluvné pokuty

9.1. V prípade omeškania zhotoviteľa s odovzdaním dohodnutého diela riadne a včas je objednávateľ oprávnený požadovať zaplatenie zmluvnej pokuty vo výške 0,025% z ceny diela za každý deň omeškania.

9.2. V prípade omeškania zhotoviteľa s odstránením vád a nedorobkov diela po lehote uvedenej v protokole o odovzdaní a prevzatí diela, zaplatí zhotoviteľ objednávateľovi zmluvnú pokutu vo výške 0,025 % z ceny diela za každý deň omeškania.

9.3. V prípade omeškania objednávateľa s úhradou faktúry po lehote splatnosti je zhotoviteľ oprávnený požadovať za každý deň omeškania úrok z omeškania vo výške 0,025% z hodnoty dlžnej sumy.

Článok X.

Záverečné ustanovenia

10.1.Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v zmysle príslušných právnych predpisov.

10.2. Táto zmluva je vyhotovená v troch vyhotoveniach, z ktorých jedno obdrží zhotoviteľ a dve vyhotovenia objednávateľ.

10.3. Všetky zmeny tejto zmluvy je možné vykonávať po dohode zmluvných strán, a to formou písomného dodatku k tejto zmluve.

10.4. V súlade s nariadením Európskeho parlamentu a Rady (EÚ) 2016/679 a zákonom č. 18/2018 Z.z. o ochrane osobných údajov v znení neskorších predpisov, objednávateľ spracúva osobné údaje dodávateľa uvedené v tejto zmluve a v prípade, že je dodávateľ právnickou osobou, zákonného/zmluvného zástupcu dodávateľa, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže objednávateľ odmietnuť uzatvoriť túto zmluvu. Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle objednávateľa v sekcii Ochrana osobných údajov.

10.5. Na vzťahy touto Dohodou neupravené sa vzťahujú ustanovenia zákona č. 513/1991 Z.z. Obchodný zákonník v znení neskorších predpisov.

10.6. Zmluvné strany prehlasujú, že obsah zmluvy je prejavom ich slobodnej, vážnej a určitej vôle, že nebola uzatvorená v tiesni ani za nápadne nevýhodných podmienok, prečítali si ju a porozumeli jej, na znak čoho ju vlastnoručne podpisujú.

V Košiciach, dňa: …………..

Objednávateľ: Zhotoviteľ:

----------------------------------------- ------------------------------------------- Ing. Roman Danko

predseda predstavenstva

Dopravný podnik mesta Košice,

akciová spoločnosť

podpísané

-----------------------------------------

Ing. Vladimír Padyšák

člen predstavenstva

Dopravný podnik mesta Košice,

akciová spoločnosť